יענקל'ה פילצר

יענקל'ה (יעקב) פילצר (נולד ב-2 באוגוסט 1993, ט"ו באב ה'תשנ"ג), הוא כוריאוגרף, רקדן, במאי תנועה, שחקן, דוגמן ומנהל אמנותי ישראלי. פילצר פיתח את שיטת הכוריאוגרפיה "כוריאוגרפיה בקוד פתוח". פילצר נולד בירושלים למשפחה דתית, שם נחשף לסגנון הריקוד החסידי בבית הכנסת ובאירועים חרדיים. הוא חונך בבית הספר לבנים ״מקור חיים״ שבירושלים ובמקביל למד בחוג למחול. המפגש בין העולם הדתי לעולם המחול בילדותו יצר מתח שמקבל ביטוי ביצירתו. בכתבות שיתף כי מתח זה הביא אותו להחביא הכיפה בחוג הריקוד ולצעוד ברגל שעות להופעות שהתקיימו בימי שבת. בשנת 2000 התחיל ללמוד ולרקוד בלהקת מחולה ירושלים. בשנים 2006–2010 שימש כרקדן הבית ב"קפה תו" בפסטיבל חוצות היוצר ובפסטיבל ישראל בירושלים. בשנת 2007 עזב את הדת והתמסר ללימודי המחול. בשנת 2011 סיים בהצטיינות את לימודיו בתיכון האקדמיה למוסיקה ולמחול בירושלים. כבן למשפחת מהגרים דתית ומרובת ילדים, נעזר במלגות כדי לאפשר את לימודיו. עם סיום לימודי התיכון מימן את המשך הכשרתו המקצועית בעבודה כרקדן רחוב. במקביל ללימודיו בתיכון, יצר פילצר את מיזם ״אמנות ברחוב״, שכלל אירועי אמנות ספונטנית ברחובות ירושלים, תל אביב וערד והשתתפו בו כאלף איש ואישה. בשנת 2012, כחלק מהמיזם, צולם ללא ידיעתו על ידי צלם העיתונות איליאן מרשק בסרטון שהוצג בעשרות אתרים ברחבי הרשת וכן בתערוכה ״עדות מקומית״ במוזיאון ארץ ישראל שבתל אביב. הסרטון צולם כשפילצר רקד תחת זרם מים שנוצר בעקבות רכב שפוצץ צינור כיבוי אש ברחוב. בשנת 2011 התחיל ללמוד במסלול להכשרת רקדנים בתל אביב, בניהולם האמנותי של נעמי פרלוב ואופיר דגן. לקראת סיום לימודיו החל לעבוד כרקדן עצמאי. במהלך הקריירה שלו עבד עם יוצרים שונים כמו אוהד נהרין, דפי אלטבב, ורוני חדש, וכן השתתף בעבודות וידאו וטלוויזיה עם עידן שרעבי, נדב צלנר, אביחי חכם ועוד. במהלך השנים, שיתף פעולה כרקדן וככוריאוגרף עם מוזיקאים שונים כמו אחינועם ניני, יהונתן מרגי, נגה ארז, נטע ברזילי ואחרים. במקביל ליצירתו הבימתית, עבד גם כבמאי תנועה. בשנת 2014 הצטרף כמתלמד לאנסמבל בת שבע בניהולו האומנותי של אוהד נהרין. לצד יצירות אחרות מרפרטואר הלהקה, השתתף בקאסט המקורי של היצירה "Project Secus" מאת נהרין ובווידאו ״אחד מי יודע״ שהוצג במוזיאון ישראל. באותה תקופה יצר פילצר את עבודת המחול הראשונה שלו, ״אוטוסאן״, בהשתתפות עשרה מרקדני אנסמבל בת שבע. פילצר שאב השראה לעבודה מהתרבות החסידית ומאירועים משמעותיים בחייו האישיים. היצירה זכתה להצלחה. מבקרת המחול רות אשל כינתה אותה: "רעננה ומטורפת במובן הטוב ביותר של המילה״, ונהרין כתב כי ״יענקל’ה מצליח ביצירתו לזקק רגש לרגעים מחוליים מרהיבים. הוא עושה זאת בהומור, תבונה וחוש מפותח לקומפוזיציה״. בשנת 2015 הצטרף ללהקת המחול ענבל בניהולו האמנותי של ברק מרשל. שם הוא עבד גם עם היוצרים נועה צוק וסהר עזימי. בשנת 2016 השתתף בתוכנית המלגות Danceweb מבית פסטיבל המחול Impulstanz בווינה, שבאוסטריה, בליווי המנטור טינו סגל.באותה השנה גם הוכשר כמטפל בשיטת אילן לב. בשנת 2017 הוסמך כמורה גאגא, שפת התנועה שפיתח נהרין, והחל ללמד את השיטה בארץ ובעולם. בין השנים 2018–2019 רקד כסולן בפרויקט של להקת המחול הקיבוצית. בשנת 2018 השתתף בתוכנית הריאליטי ״רק רוצים לרקוד״ מבית קשת הפקות. במסגרת התוכנית, על אף היותו רקדן של סגנון המחול העכשווי, הצטרף לנבחרת ההיפ הופ של הכוריאוגרפית עדן שבתאי. פילצר היה בין המתמודדים הבולטים בתוכנית, הגיע לגמר וזכה לשבחים מהשופטים. לאחר השתתפותו בתוכנית יצר מספר עבודות מחול שעסקו בביקורת על תרבות הצריכה. יצירתו "Heaven on Earth", שנוצרה בתקופה זו זכתה לשבחים בעיתונות הצרפתית. בעיתון ״La Provence״ נכתב כי השפה התנועתית של העבודה ״מבטאת עולם פנימי שלם״ וכי יחד עם ״המיקס הגאוני של הפסקול, נוצר מופע מלא נעורים ורגש״. עבודה נוספת שלו, "זירו", שנוצרה באותה עת, שילבה קטעי תנועה שיצרה הכוריאוגרפית עדן שבתאי. מאז, ממשיכה יצירתו להתאפיין בשילוב קטעי תנועה קיימים של כוריאוגרפים שונים (רדי מייד). פרקטיקה זו שואבת השראה מגישת ״הקוד הפתוח״ השייכת לתחום הטכנולוגיה, שבהשראתה פיתח פילצר שיטת יצירה המכונה ״כוריאוגרפיה בקוד פתוח״. שיטה זו הפכה למרכזית בכוריאוגרפיה שלו. משנת 2019 החל לשמש כמנהל האמנותי של פסטיבל ״As Is״ של מרכז סדנאות הבמה והמחול, תוך שיתוף הקהל בתהליכי היצירה בשיטת ״כוריאוגרפיה בקוד פתוח״. בשנת 2020 הצטרף לעמותת הכוריאוגרפים בישראל. בשנת 2021 שיתף פעולה ככוריאוגרף וכרקדן עם המוזיקאי אביתר בנאי, בקליפ שהקביל בין יחסיו של בנאי עם בנו ליחסיו של פילצר עם אביו. באותה השנה, הציג גם מופע משותף עם ההרכב ״שוטנז״ מבית בלקן ביט בוקס, תמיר מוסקט ואורי קפלן בפסטיבל הג'אז במוזיאון ישראל. בשנת 2022 הצטרף לסצנת הנשפים המתפתחת בישראל וזכה ב-Grand Prix בתחרות מבית Tel Aviv Ballroom. סצנת הנשפים וריקוד הווג מהווים השראה ליצירתו מאז. בעקבות התקפות הטרור שאירעו ב-7 באוקטובר 2023, שהשפיעו על משפחתו הקרובה של פילצר, יצר את פרויקט המחול ההתנדבותי ״פתקים של אהבה״. הפרויקט כלל הופעות ברחבי הארץ עבור ניצולי ומפוני מלחמת חרבות ברזל. במקביל, יצר בשנת 2024 את עבודת המחול ״Knot War״, שבה שיתף בסיפור המלחמה ברחבי העולם. היצירה כללה אמנות קשירה יפנית (״שיבארי״), והיא הוצגה בלוס אנג'לס, גואטמלה וישראל בחללי מופע לא שגרתיים ובבתים פרטיים. ההופעות בעולם שימשו לגיוס תמיכה בפרויקט ההתנדבותי בארץ. הוראת מחול פילצר הוזמן ליצור כוריאוגרפיה עבור מסלולי הכשרת רקדנים בישראל ובעולם כמו סטודיו XL ברג'יו אמיליה, איטליה, המסלול להכשרת רקדנים בתל אביב, והסדנה להכשרת רקדנים של ורטיגו בירושלים. משנת 2016 הוא עבד כמורה למחול במוסדות ומרכזים ברחבי העולם, בהם אוניברסיטת USC שבלוס אנג'לס, אוניברסיטת Chapman שבאורנג', בית המחול Les Hivernales CDCN באביניון, להקת ענבל פינטו ואבשלום פולק. כמו כן, הוא שימש גם כמורה לגאגא ברחבי הארץ והעולם וכשופט בתחרויות מחול שונות. משחק בשנת 2013 שיחק בתפקיד הראשי בסרט "המארג" מאת רון גרבר ואלון ברזילי. באותה שנה, למד משחק בשיטת צ'בק עם שחר רוזן. בשנת 2021 שיחק בתפקיד ראשי בסרט "טיול לילי" מאת אורי בירגר שזכה בפרסים. בנוסף, הוא השתתף בתפקידי אורח בסרט ״איש הולך ברחוב״ ובסדרות "שלטון הצללים" (הוט) ו"דאנס סטורי" (דיסני). אופנה ודוגמנות פילצר עבד כדוגמן של חברות שונות בארץ ובעולם כמו H&M, אמריקן איגל, אופטיקנה, ושבוע האופנה בתל אביב. כמו כן, הוא עבד כשגריר של המותג האיטלקי Ellesse בישראל וכפרזנטור של המותג Homecore Paris. פילצר אף הופיע כדוגמן במגזינים כדוגמת ווג האיטלקי. בין השנים 2015–2018 יוצג פילצר על ידי סוכנות הדוגמנות יולי, ובשנת 2016 הוא הוגדר כחלק מ"הפנים הבאות בדוגמנות בישראל" במגזין את. 2002-2008, 2014-2014, 2020: קרן אמריקה ישראל ע"ש שרת. 2010-2011: מלגה מלאה עבור פרויקט המצוינות של להקת בת שבע. 2007-2011: קרן קלור לישראל והאקדמיה למוזיקה ולמחול. 2011-2013: מוסדות חינוך, עבור לימודים במסלול להכשרת רקדנים בתל אביב. 2016: תמיכת משרד התרבות והספורט עבור תוכנית המלגות Danceweb בווינה. 2019: הקרן ליוצרים עצמאיים מבית משרד התרבות והספורט. 2021: ״בא בזמן״ מאת קרן רבינוביץ' ועיריית תל אביב. 2020,2022: מועצת הפיס לתרבות ולאמנות. 2023: מלגה מלאה להשתתפות בפסטיבל הסתיו B12 ב-Dock11, ברלין. 2021-כיום: משרד התרבות והספורט. תוכניות שהות אמן (רזידנסי): 2018: מרכז סדנאות הבמה והמחול, תל אביב. 2019: סטודיו MiMoDa, לוס אנג'לס, קליפורניה. 2019-2021: יפו קריאייטיב. 2021: Ranchom, לוס אנג'לס, קליפורניה. 2023: תוכנית שנייה ב-Ranchom, לוס אנג'לס, קליפורניה. 2023: Hôtel De Ville, Beaumes-De-Venise, צרפת. 2023-2024: תוכנית שלישית ב-Ranchom, לוס אנג'לס, קליפורניה. מדיה וקבצים בנושא יענקל'ה פילצר בוויקישיתוף יענקל'ה פילצר, ברשת החברתית פייסבוק יענקל'ה פילצר, ברשת החברתית אינסטגרם חשבון הטמבלר של פילצר עמוד היוצר של פילצר באתר עמותת הכוריאוגרפים מידע על פילצר באתר קרן אמריקה ישראל לתרבות מידע על פילצר באתר גאגא רותם אלון גלעדי, ‏בינלאומי: מסע חובק עולם באינסטגרם של יענקל'ה פילצר, באתר ‏מאקו‏, 18 באוגוסט 2017 הפקת אופנה בהשתתפותו במגזין CLIENT, ספטמבר 2018 קורות חייו באתר מועדון קהילת המחול פרק 3 - הקשר בין מיניות ליצירה, באתר כאן – תאגיד השידור הישראלי, 23 באפריל 2023 יענקל'ה פילצר, ברשת החברתית אינסטגרם צביה בלום, "הייתי הולך שעות ברגל לסטודיו רק כדי לרקוד בשבת", באתר fashion forward, ‏20 יולי 2017 דרור שדות ומירון ששון, "תעזרו לי להמשיך לרקוד" - ראיון בתוכנית הערת שוליים בגל"צ, באתר youtube, ‏22 באוקטובר 2014 אורין רוזנר, "תנו להמשיך לרקוד", מבקש הנער החרדי שהעדיף את המחול על הדת, באתר Xnet‏, 30 בספטמבר 2014 ראיון למהדורה בחנוכית בערוץ 1 לצד יניב הופמן ואיתי אבירם מלהקת מחולה מולי טולסקי, He Grew Up Hasidic. Now He’s Dancing on the Streets of Tel Aviv, heyalma, ‏17 באפריל 2018 בקצב הלב - מתוך התוכנית "רק רוצים לרקוד", באתר mako, ‏2017 דניאל שירין, מכירים כבר שנים: יענקל'ה פילצר כוכב רשת ותיק, באתר מקור ראשון, ‏14 באוגוסט 2012 התאונה שהפכה לתפאורה לריקוד רחוב, באתר הארץ, 3 בספטמבר 2012 רפי רשף, חמש עם רפי רשף: "רוקד בתאונת דרכים", באתר youtube, ‏4 בספטמבר 2012 איליאן מרשק, באתר עדות מקומית: ארכיון Vox Monetae, ads of the world הקמפיין Saga - Vox Monetæ - באתר vimeo העבודה 4X4 של נדב צלנר - באתר youtube הקליפ הרשמי של השיר "Nothing but a Song" מאת אחינום ניני, באתר שלה פרסומת של Artlist.io באתר youtube Middle Easting, kaltblut magazine, ‏31 במאי 2016 ארכיון בת שבע "אחד מי יודע" מאת אוהד נהרין, באתר youtube התערוכה - "עד אשר נמצא מקום": על המעגל באמנות המחול בישראל, באתר מוזיאון ישראל, ירושלים רות אשל, חוזר בשאלה מציג במחול את יחסיו המורכבים עם אביו החרדי, באתר הארץ, 29 ביוני 2016 מכתב הביקורת של אוהד נהרין על העבודה "אוטוסאן", 19 במאי 2016 רות אשל, התוכנית החדשה של תיאטרון מחול ענבל: מקצועית, אבל ללא ייחודיות, באתר הארץ, 2 באפריל 2016 קטע מתוך אימפורביזציה של פילצר על הבמה ב-impulstanz בווינה קישור לשער של Weiner Journal בעקבות ImPulsTanz וינה יענקל'ה פילצר, באתר גאגא "אני מקווה שהמשפחה החרדית שלי תראה אותי רוקד", באתר ‏מאקו‏, 20 ביוני 2017 קטע מתוך התוכנית רק רוצים לרקוד באתר מאקו, 4 בספטמבר 2017 רותם אלון גלעדי, ‏"קיבלתי אחד פלוס אחד, מבחינתי כבר ניצחתי", באתר ‏מאקו‏, 6 בספטמבר 2017 סלעית מבטח-קפלן, "אני משוויץ בקסם שלי - כמו שחקנית פורנו", באתר ynet, 6 בדצמבר 2018 צילום את הכתבה מהעיתון La Provence, שפורסמה בתאריך 6 באוקטובר 2018 עמוד מופע, DANCER IS THE ANSWER, תיאטרון הבית הקליפ הרשמי של השיר "לא רואה אותי", מאת אביתר בנאי, באתר youtube עמוד הפרויקט, פתקים של אהבה, באתר הדסטארט סדנה עם יענקל'ה פילצר בסטודיו XL "רוקדים בטהובן", פרויקט ביצירת יענקל'ה פילצר לרקדני "המסלול" בביכורי העתים, תל אביב בציר 2023 - סדנת המחול ורטיגו ירושלים בשיתוף עם בית הספר למוזיקה ׳רימון׳ ותזמורת המהפכה במופע משותף, באתר dialog50plus, ‏2 ביוני 2023 העבודה בציר 2023, של בית הספר רימון, להקת ורטיגו ותזמורת המהפכה, באתר תזמורת המהפכה סדנת יצירה וגאגא של יענקל'ה פילצר, באביניון צרפת פרטי הסרט ב-IMDb מאשה רודוב, שבוע האופנה גינדי תל אביב 2015: התצוגה של נובוריש דוג, באתר Xnet‏, 10 ביולי 2005 גיל חיון, ערן לוי, מראה אחורית: הצצה מיוחדת אל שבוע האופנה מזווית אחרת, באתר Xnet‏ פרויקט צילום של משפחתו של פילצר על ידי מיכל חלבין למגזין דאסט הגרמני, באתר Dust Magazine דנה וקסלר, דנה וקסלר בוחרת ביענקל'ה פילצר, באתר את, ‏פסח 2016 מידע על היצירה באתר עמותת הכוריאוגרפים מידע על היצירה באתר עמותת הכוריאוגרפים מידע על היצירה באתר עמותת הכוריאוגרפים מידע על היצירה באתר עמותת הכוריאוגרפים Improvisation dansée de Yankalle Filtser, Le Dauphiné Libéré, ‏30.09.18 FABIEN AGRAIN-VÉDILLE, Sète : Découvrir les auteurs de demain à travers le Printemps des Poètes, mid ilibre, ‏16.03.22 מידע על היצירה באתר עמותת הכוריאוגרפים מידע על היצירה באתר עמותת הכוריאוגרפים מידע על היצירה באתר עמותת הכוריאוגרפים מידע על היצירה באתר עמותת הכוריאוגרפים מופע מחול: יש בינינו פסנתר - יענקל'ה פילצר, באתר מדור לדור מידע על היצירה באתר סדנאות הבמה והמסך